Visvaldis Lācis
Visvaldis Bruno Lācis (12. märts 1924 Valmiera – 18. aprill 2020) oli Läti ajakirjanik, keeleteadlane, ajaloolane ja poliitik, Laulva revolutsiooni üks liidreid. Ta oli seimi 9. ja 10. koosseisu liige. Ta sündis aastal 1924 Valmieras, kuid õige pea pärast tema sündimist kolisid vanemad Riiga. Tema isa oli Läti Vabadussõja veteran ja Läti armee ohvitser. Ta õppis Riia klassikalises gümnaasiumis. Aastal 1943 asus ta Läti leegioni 19. Relvagrenaderide SS-diviisi 44. rügementi. Ta sõdis ka Kuramaa lahingutes, saades kaks korda haavata.